Massa Parvaneh Ghorishi temmeslay ɣef iɣeblan n Ikurdiyen. Nettat si tmurt n Liran.
Mass Anba Damian (Bischof/eveque) yemmeslay-d ɣef temḥuqranit n Iqubṭiyen di tmurt n Maser.
Mass Hanna Isa yemmeslay-d ɣef iɣeblan n Isuriren di tmurt n Surya.
Mass Abidine Ould-Merzough yemmeslay ɣef iɣeblan n yemdanen Iberkanen di tmurt n Murtania. Yenna ar assa llan yad yeznuzun imdanen (Aklan).
Mass Akli Kebaili netta yemmeslay-d ɣef iɣeblan n Imaziɣen.
Ɣef ayen yeḍran/iḍerrun di tmurt n Libya, Akli yenna : „Am akken amezruy n Imaziɣen yettuɣal-d assa. Dɣa yesmekti-d amezruy n Yezwawen /Iqbayliyen yennuɣen/yemmuten ɣef tlelli n tmurt n Dzayer.
Taggara ttwazerrgen. Assa Imaziɣen n tmurt n Libya tezmer a sen-teḍru akken i teḍra d Yezwawen. Dacu kan yessaram, Imaziɣen n Libya ur srusun ara ‚ṭṭbel deg wama‘ “ alma wwin-d izerfan-nsen“. Akli ikemmel awal-is yenna: „Imaziɣen-a ɣur-sen assa s wacu ara ad ssiwḍen ɣer yiswi-nsen“.
Ameslay ikemmel ɣef Imaziɣen n tmura nniḍen (Dzayer, Maruk akkd Tunes).
Akli yenna: „Ulac aɣref ameqqran d weɣref ameẓẓyan deg taluft n uqader n izerfan n wemdan. Yal aɣref deg umaḍal yessefk ad yesɛu yiwen wezref. Tamezwarut yessefk ad yesɛu azref deg weḥric n tsertit. Yal aɣref ɣur-s azref ad yesseddu tilufa n tameddurt-is netta s yiman-is“.
Dɣa yudder-d amedya n Yezwawen. Yenna: Seg unebdu n useggas n 2010, Izwawen ɣur-sen „Anabaḍ Uɛḍil“ yettazzalen i wakken kra n wass Izwawen ad ssiwḍen ad sbedden Tadsimant/timanit i tmurt-nsen. Di yal tiqernit n tmurt n Yezwawen llan yad (dit) icerwen tidi ɣef tmanit i tmurt-nsen. Annect-a dayen yelhan mi yettili-d s talwit mačči d udebbuz.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn